Netanyahu: Ban Ki-Moon opfordrer til terror | Nyheder | DR
DF-formand i kovending om Europol kl. 13.37 Margrethe Vestager: Aftale om Europol er usandsynlig kl. 15.19 Politiet undersøger narkosmugleri på Metro-byggepladser kl. 14.47 Mission fuldført: Rosetta-sonden er styrtet ned på komet kl. 13.48 To børn og en voksen er blevet forbrændt på skole i København kl. 15.31 It-ekspert: Værktøj til at overvåge eksamenssnyd er oplagt hackermål kl. 14.33 Skats Uber-lister kan gøre livet lettere for politiet kl. 13.39 Puk Damsgård: Sorgen i Aleppo er altoverskyggende kl. 13.07 SELVPORTRÆT Mille Dinesen: Jeg vil gerne være det dumme, dumme svin kl. 13.00 Netanyahu: Ban Ki-Moon opfordrer til terror
Israels regeringsleder er vred, efter Ban Ki-Moon har udtrykt forståelse for palæstinensere. 27. jan. 2016 kl. 17.24 Ban Ki-Moons udtalelser om palæstinenserne var ukarakterisk (Foto: UN PHOTO/LOEY FELIPE © Scanpix)
Israels regeringsleder Benjamin Netanyahu beskylder FN's generalsekretær Ban Ki-Moon for at "opfordre til terror".
De hårde ord kommer, efter Ban Ki-Moon i en tale til FN's Sikkerhedsråd har sagt om palæstinenserne, at det er menneskets natur at reagere på besættelse. Det skriver BBC.
Ban Ki-Moon fordømte i samme tale den seneste tid knivoverfald mod israelere, begået af palæstinensere. Men det formildner tilsyneladende ikke Benjamin Netanyahu.
- Udtalelserne fra FN's generalsekretær opfordrer til terror. Der er intet forsvar for terror, siger regeringslederen.
Læs også: Israel lukker døren for Sverige: I opmuntrer til terror
Siden oktober er 155 palæstinensere og 28 israelere blevet dræbt i en ny voldsbølge.
Ban Ki-Moon mener, at de seneste angreb fra palæstinenseres angreb mod israelere er drevet af "en dybtliggende følelse af fremmedgørelse og desperation" - især blandt de unge.
- Palæstinensisk frustration vokser under vægten af et halvt århundredes besættelse og lammelse af fredsprocessen, sagde Ban Ki-Moon i FN's Sikkerhedsråd.